Държавен вестник, бр. 7, 2016 г., стр. 25

БРОЙ  7	
Д Ъ Р Ж А В Е Н  В Е С Т Н И К 	
СТР.  25  
представя доказателства за изработването 
на проекта при зачитане на принципите 
на обоснованост, стабилност, откритост и 
съгласуваност, постижими чрез задължени-
ето за публикуване на проекта на интернет 
страницата на Изпълнителната агенция по 
горите. Липсват и мотиви относно причините, 
които налагат приемането му, целите, които 
се поставят, финансовите и други средства, 
необходими за прилагането на новата уредба, 
очакваните резултати от прилагането, вклю-
чително финансовите, ако има такива, анализ 
за съответствие с правото на Европейския 
съюз. По този начин е нарушено правото на 
заинтересованите лица за предложения и 
изразяване на становища по проекта. 
Посоченото нарушение на администра-
тивната процедура е съществено и води до 
незаконосъобразност на оспорената разпоред-
ба по смисъла на чл. 146, т. 3 АПК и налага 
отмяната на нормата. 
Неоснователно е възражението на жал-
боподателката за материална незаконосъо-
бразност на оспорената разпоредба поради 
твърдяно противоречие с нормата на чл. 160, 
ал. 3 от Закона за горите. Съгласно цити-
раната разпоредба в редакция ДВ, бр. 60 от 
2015 г., в сила от 7.08.2015 г., директор на 
специализирано териториално звено може да 
бъде лице с висше образование, съответстващо 
на предмета на дейност на специализираното 
териториално звено, със специалност съглас-
но устройствения правилник на звеното, с 
образователно-квалификационна степен „ма-
гистър“, с трудов стаж по специалността не 
по-малко от 7 години, придобит след завърш-
ване на висшето образование. Действително 
допълнението на цитираната норма в част-
та – съответстващо на предмета на дейност 
на специализираното териториално звено, 
е след подаване на жалбата, но настоящата 
инстанция намира, че съпоставката следва 
да се извърши по отношение на законовата 
разпоредба, която е в сила и поражда правни 
последици и има действие към момента на 
постановяване на решението. 
В оспорената разпоредба от устройствения 
правилник са посочени специалностите, които 
са включени в понятието „висше лесовъдско 
образование“ по смисъла на § 1, т. 32 от 
допълнителните разпоредби на Закона за 
горите, и изрично посочената специалност 
„Екология и опазване на околната среда“, ко-
ито общо определят едно от задължителните 
изисквания за заемане на длъжността „ди-
ректор“ на специализираното звено, каквото 
е дирекцията на Природен парк „Витоша“. 
В разпоредбата на чл. 160, ал. 3 във връзка 
с чл. 161 от Закона за горите, която овластява 
изпълнителния директор на ИАГ да издаде 
нормативния акт – Устройствения правилник 
на дирекция на Природен парк „Витоша“, е 
посочена изрично част от законовата материя, 
която следва да бъде предмет на подзаконова 
регламентация, и това са изискванията за 
заемане на длъжността „директор“ на ди-
рекцията, като за определянето на специал-
ността законът препраща към Устройствения 
правилник. Следователно правната уредба 
на изискванията за заемане на длъжността 
директор на специализираното звено, вклю-
чително чрез лимитативното изброяване на 
специалностите и техните характеристики в 
Устройствения правилник, кореспондира на 
законовата норма, включително и в частта 
относно изискването те да съответстват на 
предмета на дейност на специализираното 
звено, тоест на специфичните, функционал-
ните характеристики на дирекцията с цел 
осигуряване на ефективното є функциониране 
(чл. 160, ал. 3 ЗГ). Съгласно чл. 2, ал. 3 от 
Устройствения правилник дирекцията под-
помага изпълнителния директор на ИАГ при 
провеждане на държавната политика в облас-
тта на опазването, устойчивото използване 
и възстановяване на горите, биологичното 
и ландшафтното разнообразие, както и при 
прилагането на политиката на Европейската 
общност и поетите международни ангажимен-
ти в тази насока в териториалния є обхват 
на дейност. 
По изложените съображения твърдени-
ето за незаконосъобразност на оспорената 
разпоредба на чл. 7, ал. 4 от Устройствения 
правилник на Природен парк „Витоша“ по-
ради противоречието є с материалния закон 
е неоснователно. 
С оглед обаче на допуснатото съществено 
нарушение на административната процедура 
по издаването на нормативния администрати-
вен акт следва да бъде постановено решение 
за отмяна на оспорената разпоредба. 
Воден от горното, ВАС, пето отделение,
Р Е Ш И :
Отменя чл. 7, ал. 4 от Устройствения пра-
вилник на дирекция на Природен парк „Вито-
ша“, издаден от директора на Изпълнителната 
агенция по горите (обн., ДВ, бр. 12 от 2012 г.; 
изм., бр. 28 от 2013 г. и бр. 77 от 2014 г.).
Решението подлежи на обжалване пред 
петчленен състав на Върховния администра-
тивен съд в 14-дневен срок от съобщението, 
че е изготвено. 
Председател: 
Георги Колев
65
ЦЕНТРАЛНА ИЗБИРАТЕЛНА  
КОМИСИЯ
РЕШЕНИЕ № 3008-ПВР 
от 12 януари 2016 г.
относно утвърждаване образци на изборните 
книжа за произвеждане на избори за прези­
дент и вецепрезидент на Република България
На основание чл. 6, ал. 1 от Изборния 
кодекс Централната избирателна комисия 
Р Е Ш И :
Утвърждава образците на изборните книжа 
за произвеждане на избори за президент и 
вицепрезидент на Република България – 101 
на брой, с номера от 1-ПВР до 98-ПВР, съг­
ласно приложението.
Решението се обнародва в „Държавен 
вестник“.
Председател: 
Ивилина Алексиева
Секретар: 
Севинч Солакова